**A 45. sorszámú** **Építményzsaluzat és fémállvány szerelő megnevezésű részszakképesítés szakmai és vizsgakövetelménye**

**1. AZ ORSZÁGOS KÉPZÉSI JEGYZÉKBEN SZEREPLŐ ADATOK**

1.1. A részszakképesítés azonosító száma: 31 582 02

1.2. Részszakképesítés megnevezése: Építményzsaluzat és fémállvány szerelő

1.3. Iskolai rendszerű szakképzésben a szakképzési évfolyamok száma: –

1.4. Iskolarendszeren kívüli szakképzésben az óraszám: 480-720

**2. EGYÉB ADATOK**

2.1.A képzés megkezdésének feltételei:

2.1.1. Iskolai előképzettség: alapfokú iskolai végzettség

vagy iskolai előképzettség hiányában

2.1.2. Bemeneti kompetenciák: a képzés megkezdhető e rendelet 3. számú mellékletében az Építészet szakmacsoportra meghatározott kompetenciák birtokában.

2.2. Szakmai előképzettség: –

2.3. Előírt gyakorlat: –

2.4. Egészségügyi alkalmassági követelmények: szükségesek

2.5. Pályaalkalmassági követelmények: –

2.6. Elméleti képzési idő aránya: 40 %

2.7. Gyakorlati képzési idő aránya: 60 %

2.8. Szintvizsga: –

2.9. Az iskolai rendszerű képzésben az összefüggő szakmai gyakorlat időtartama: –

**3. PÁLYATÜKÖR**

3.1. A részszakképesítéssel legjellemzőbben betölthető munkakör(ök), foglalkozás(ok)

|  |  |  |  |
| --- | --- | --- | --- |
|  | A | B | C |
| 3.1.1. | **FEOR száma** | **FEOR megnevezése** | **A részszakképesítéssel betölthető munkakör(ök)** |
| 3.1.2. | 7513 | Ács |  Állványozó |
| 3.1.3. |  Állványszerelő |
| 3.1.4. |  Csőállványozó |
| 3.1.5. |  Dúcolat készítő |
| 3.1.6. |  Építményzsaluzat szerelő |
| 3.1.7. |  Faállványozó |
| 3.1.8. |  Födémzsaluzó |
| 3.1.9. |  Magasépítési ács-állványozó |
| 3.1.10. |  Zsaluzó |
| 3.1.11. |  Zsaluzóács |

3.2. A részszakképesítés munkaterületének rövid leírása:

Építményzsaluzat és fémállvány szerelő feladata, a helyszíni monolit beton és vasbetonszerkezetek zsaluzása, a zsaluzatokhoz, zsaluzati rendszerekhez tartozó állványzatok szerelése, a beton bedolgozása és a homlokzati fémállványok szerelése

A részszakképesítéssel rendelkező képes:

- megismerni, ellenőrizni a munkaterületet, előkészíteni a zsaluzatok, állványok munkáit

- tervek alapján előkészíteni a hagyományos zsaluzási, állványozási munkák anyagait, eszközeit

- méretre szabni, megmunkálni a függőleges és vízszintes szerkezetek hagyományos zsaluzatát

- összeállítani, elhelyezni a pillérek, falak hagyományos zsaluelemeit, megtámasztását

- összeállítani, elhelyezni a födémszerkezetek hagyományos zsaluelemeit és alátámasztó állványzatát

- bontani a hagyományos zsaluzatokat és a zsaluzat állványzatát

- rendszerzsaluzatok és állványok tervei alapján, típusonként előkészíteni, előszerelni az anyagokat

- elhelyezni, rögzíteni a különböző kialakítású függőleges szerkezetek pillér és falzsaluzati rendszereit

- elhelyezni a különböző formájú vízszintes szerkezetek födémzsaluzati rendszereit, alátámasztását

- összeállítani, elhelyezni, mozgatni a függesztett állványokat, kúszóállványokat, kúszózsaluzatokat

- ellenőrizni a fogadószerkezetet, a zsalu és állványszerkezet stabilitását, beállítást, mérést végezni

- bontani a függőleges szerkezetek, pillérek, falak rendszerzsaluzatát

- bontani a vízszintes szerkezetek födémzsaluzati rendszereit, alátámasztását

- monolit beton, vasbeton szerkezetek betonozását, betonbedolgozását végezni üzemi betonból

- zsaluzatokat, állványszerkezeteket és azok elemeit mozgatni, emelni a technológiai előírás alapján

- zsalu és állványtípusok elemeit tisztítani, karbantartani, tárolni és szállításhoz előkészíteni

- elhelyezni, merevíteni, rögzíteni a homlokzati csőállvány szerkezetét, munkaszintjét, feljáróját

- elhelyezni, merevíteni, rögzíteni a homlokzati keretes állvány szerkezetét, munkaszintjét, feljáró elemeit

- elhelyezni az állványok munkavédelmi felszerelését

- bontani az állványok járófelületét, merevítését, szerkezeti elemeit, rögzítését

3.3. Kapcsolódó szakképesítések

|  |  |  |  |
| --- | --- | --- | --- |
|  | A | B | C |
| 3.3.1. | **A kapcsolódó szakképesítés, részszakképesítés, szakképesítés-ráépülés** |
| 3.3.2. | **azonosító száma** | **megnevezése** | **a kapcsolódás módja** |
| 3.3.3. | 34 582 01 | Ács | szakképesítés |

**4. SZAKMAI KÖVETELMÉNYEK**

|  |  |  |
| --- | --- | --- |
|  | A | B |
| 4.1. | **A részszakképesítés szakmai követelménymoduljainak az állam által elismert szakképesítések szakmai követelménymoduljairól szóló kormányrendelet szerinti** |
| 4.2. | **azonosító száma** | **megnevezése** |
| 4.3. | 10101-12 | Építőipari közös tevékenység |
| 4.4. | 10102-12 | Hagyományos zsaluzat és állványzata |
| 4.5. | 10318-12 | Rendszerzsaluzatok és állványok |
| 4.6. | 10319-12 | Fémszerkezetű állványok |

**5. VIZSGÁZTATÁSI KÖVETELMÉNYEK**

5.1. A komplex szakmai vizsgára bocsátás feltételei:

Az iskolarendszeren kívüli szakképzésben az 5.2. pontban előírt valamennyi modulzáró vizsga eredményes letétele.

5.2. A modulzáró vizsga vizsgatevékenysége és az eredményesség feltétele:

|  |  |  |  |
| --- | --- | --- | --- |
|  | A | B | C |
| 5.2.1. | **A részszakképesítés szakmai követelménymoduljainak** |
| 5.2.2. | **azonosító száma** | **megnevezése** | **a modulzáró vizsga vizsgatevékenysége** |
| 5.2.3. | 10101-12 | Építőipari közös tevékenység | írásbeli |
| 5.2.4. | 10102-12 | Hagyományos zsaluzat és állványzata | gyakorlati |
| 5.2.5. | 10318-12 | Rendszerzsaluzatok és állványok | írásbeli |
| 5.2.6. | 10319-12 | Fémszerkezetű állványok | gyakorlati |

Egy szakmai követelménymodulhoz kapcsolódó modulzáró vizsga akkor eredményes, ha a modulhoz előírt feladat végrehajtása legalább 51%-osra értékelhető.

5.3. A komplex szakmai vizsga vizsgatevékenységei és vizsgafeladatai:

5.3.1. Gyakorlati vizsgatevékenység

 A vizsgafeladat megnevezése: Rendszerzsaluzatok, homlokzati fémállványok szerelése, bontása a kiosztási rajzok és anyagkigyűjtések alapján

A vizsgafeladat ismertetése: Egyszerű sík födémszerkezet kitűzése, zsaluzása rendszerzsaluzattal, és homlokzati fémállvány szerelése, bontása

A vizsgafeladat időtartama: 300 perc

A vizsgafeladat aránya: 70%

5.3.2. Központi írásbeli vizsgatevékenység

A vizsgafeladat megnevezése: –

A vizsgafeladat ismertetése: –

A vizsgafeladat időtartama: –

A vizsgafeladat értékelési súlyaránya: –

5.3.3. Szóbeli vizsgatevékenység

A vizsgafeladat megnevezése: Hagyományos és rendszerzsaluzatokra, állványrendszerekre és homlokzati fémállványokra vonatkozó előírások, utasítások

A vizsgafeladat ismertetése: A zsaluzatok és állványok anyagai, típusok kialakítása, felhasználási területe, szereléstechnológiai, munkavédelmi utasítása, és a zsalu és állványrajzok, anyagkigyűjtések, táblázatok értelmezése

A vizsgafeladat időtartama: 45 perc (ebből felkészülési idő: 30 perc)

A vizsgafeladat aránya: 30 %

5.4. A vizsgatevékenységek szervezésére, azok vizsgaidőpontjaira, a vizsgaidőszakokra, a vizsgatevékenységek vizsgatételeire, értékelési útmutatóira és egyéb dokumentumaira, a vizsgán használható segédeszközökre vonatkozó részletes szabályok:

Gyakorlati vizsga: csoportos vizsgáztatás (2 fő és kisegítő), vizsgatevékenységen belül egyénileg mérhető feladatrészeket is meg kell adni.

A részszakképesítéssel kapcsolatos előírások az állami szakképzési és felnőttképzési szerv http://www.munka.hu/ című weblapján érhetők el a Szak- és felnőttképzés Vizsgák menüpontjában

5.5. A szakmai vizsga értékelésének a szakmai vizsgaszabályzattól eltérő szempontjai: -

Az összefüggő szakmai gyakorlat időtartama:

Iskolai rendszeren kívüli szakképzés esetén: 150 óra

**6. ESZKÖZ- ÉS FELSZERELÉSI JEGYZÉK**

|  |  |
| --- | --- |
|  | A |
| 6.1. | **A képzési és vizsgáztatási feladatok teljesítéséhez szükséges eszközök minimumát meghatározó eszköz- és felszerelési jegyzék** |
| 6.2. | Mérő, kitűző, jelölő eszközök |
| 6.3. | Szintezőeszközök, műszerek |
| 6.4. | Faipari szerelő, megmunkáló kéziszerszámok |
| 6.5. | Faipari telepített gépek |
| 6.6. | Faipari elektromos kisgépek |
| 6.7. | Műszaki dokumentációk, kiadványok, zsalu és állvány rajzok |
| 6.8. | Munkavédelmi eszközök, berendezések |
| 6.9. | Egyéni munkabiztonsági felszerelések |
| 6.10. | Betonbedolgozó eszközök, gépek |
| 6.11. | Betonfelület csiszoló, javító eszközök |
| 6.12. | Zsalu és állványrendszerek szerelő, karbantartó, megmunkáló kéziszerszámok |
| 6.13. | Anyagmozgató eszközök |
| 6.14. | Anyagmozgató gépek |
| 6.15. | Számítógép |
| 6.16. | Szoftverek, internet |
| 6.17. | Nyomtató |
| 6.18. | Irodatechnikai eszközök |
| 6.19. | Szereléshez szükséges létra, állvány |
| 6.20. | Rendszerzsaluzatok |
| 6.21. | Homlokzati fémállvány |

**7. EGYEBEK**

A 10101-12 Építőipari közös tevékenység modul, modulzáró vizsgájának teljesítése alól felmentést kaphat az a vizsgázó, aki az alább felsoroltak közül valamelyiket korábban már eredményesen teljesítette:

0459–06 Építőipari közös feladatok I.

6253–11 Építőipari általános ismeretek